Aarskog kraftverk

Aarskog kraftverk er et vannkraftverk ved Fitjar i Fitjar kommune i Vestland. Det er et elvekraftverk som utnytter et fall på 172 meter i Årskogelva. Installert effekt er 830 kW fra en horisontal peltonturbin. Årsproduksjon er 2,8 GWh. Årskog kraftstasjon ble bygget i 1937, og var da på 240 kW. Det ble nedlagt i 1990, og et nyrenovert kraftverk stod klart i 1996. Kraftverket ligger ved Fitjar Kraftlags administrasjon og lager. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Fitjar Kraftlag (arkiv)